
住讜讻讛 谞讗 注"讘 - 驻讬专讜砖 砖讟讬讬谞讝诇抓

讘讗讘讜拽讜转 砖诇 讗讜专 砖讘讬讚讬讛谉 砖讛讬讜 讝讜专拽讬诐 讻诇驻讬 诪注诇讛 讜转讜驻砖讬诐, 讜讗讜诪专讬诐 诇驻谞讬讛诐 讚讘专讬 砖讬专讜转 讜转讜砖讘讞讜转 诇讛'. 讜讛诇讜讬诐 讛讬讜 诪谞讙谞讬诐 讘讻谞讜专讜转 讜讘谞讘诇讬诐 讜讘诪爪诇转讬诐 讜讘讞爪讜爪专讜转 讜讘讻诇讬 砖讬专 讘诇讗 诪住驻专, 讜讛讬讜 讛诪谞讙谞讬诐 注讜诪讚讬诐 注诇 讞诪砖 注砖专讛 诪注诇讜转 (诪讚专讙讜转) 讛讬讜专讚讜转 诪注讝专转 讬砖专讗诇 诇注讝专转 谞砖讬诐, 砖讛谉 讻谞讙讚 讞诪砖 注砖专讛 砖讬专 讛诪注诇讜转 砖讘转讛诇讬诐, 砖注诇讬讛谉 诇讜讬诐 注讜诪讚讬谉 讘讻诇讬 砖讬专 讜讗讜诪专讬诐 砖讬专讛.


讜讻讱 讛讬讛 住讚专 谞讬住讜讱 讛诪讬诐: 注诪讚讜 砖谞讬 讻讛谞讬诐 讘砖注专 讛注诇讬讜谉 砖讬讜专讚 诪注讝专转 讬砖专讗诇 诇注讝专转 谞砖讬诐, 讜砖谞讬 讞爪讜爪专讜转 讘讬讚讬讛谉, 讜诪砖 拽专讗 讛讙讘专 (讛转专谞讙讜诇) 讘讛砖讻诪转 讛讘讜拽专 鈥� 转拽注讜 讜讛专讬注讜 讜转拽注讜. 讜讻砖讛讙讬注讜 诪诪诇讗讬 讛诪讬诐 诇诪注诇讛 (诪讚专讙讛) 注砖讬专讬转 诪讗讜转谉 诪注诇讜转 砖讘讬谉 注讝专转 讬砖专讗诇 诇注讝专转 谞砖讬诐 鈥� 转拽注讜 讜讛专讬注讜 讜转拽注讜 讘注诇讬 讛讞爪讜爪专讜转 诇住讬诪谉 砖讬砖 诇诇讻转 诇诪诇讗讜转 诪讬诐 诪谉 讛砖讬诇讜讞. 讛讙讬注讜 诪诪诇讗讬 讛诪讬诐 注诐 讛诪讬诐 讘讬讚讬讛诐 诇注讝专讛 诇注讝专转 谞砖讬诐 鈥� 转拽注讜 讜讛专讬注讜 讜转拽注讜.


讛讙讬注讜 诇拽专拽注 讛注讝专讛 鈥� 转拽注讜 讜讛专讬注讜 讜转拽注讜. 讜讻讱 讛讬讜 转讜拽注讬谉 讜讛讜诇讻讬谉 注讚 砖讛讬讜 诪讙讬注讬谉 诇砖注专 讛讬讜爪讗 诪诪讝专讞. 讛讙讬注讜 诇砖注专 讛讬讜爪讗 诪诪讝专讞 鈥� 讛驻讻讜 驻谞讬讛谉 诪诪讝专讞 诇诪注专讘 讻诇驻讬 拽讜讚砖 讛拽讚砖讬诐 讜讗诪专讜: 讗讘讜转讬谞讜 砖讞讬讜 讘讝诪谉 讘讬转 专讗砖讜谉 讜谞讛讙讜 砖诇讗 讻专讗讜讬, 讻砖讛讬讜 讘诪拽讜诐 讛讝讛 讛讬讜 "讗讞专讬讛诐 讗诇 讛讛讬讻诇 讛讬讻诇 讛' 讜驻谞讬讛诐 拽讚诪讛, 讜诪砖转讞讜讬诐 讜讛诪讛 诪砖转讞讜讬转诐 拽讚诪讛 诇砖诪砖" (讬讞讝拽讗诇 讞, 讟讝), 讜讗谞讜 诇讬讛 注讬谞讬谞讜. 专' 讬讛讜讚讛 讗讜诪专, 讻讱 讛讬讜 砖讜谞讬谉 讜讗讜诪专讬谉: 讗谞讜 诇讬讛 讜诇讬讛 注讬谞讬谞讜.


讗 讙诪专讗 讻讛诪砖讱 诇讚讘专讬 讛诪砖谞讛, 诪住驻专讬诐, 转谞讜 专讘谞谉 [砖谞讜 讞讻诪讬诐]: 诪讬 砖诇讗 专讗讛 砖诪讞转 讘讬转 讛砖讜讗讘讛 诇讗 专讗讛 砖诪讞讛 诪讬诪讬讜, 诪讬 砖诇讗 专讗讛 讬专讜砖诇讬诐 讘转驻讗专转讛 诇讗 专讗讛 讻专讱 谞讞诪讚 诪注讜诇诐, 诪讬 砖诇讗 专讗讛 讘讬转 讛诪拽讚砖 讘讘谞讬谞讜 诇讗 专讗讛 讘谞讬谉 诪驻讜讗专 诪注讜诇诐. 讜砖讜讗诇讬诐: 诪讗讬 讛讬讗 [诪讛 讛讜讗] 讘讗讬讝讛 诪讘谞讬谞讬 讘讬转 讛诪拽讚砖 诪讚讜讘专, 砖诇 砖诇诪讛, 砖诇 谞讞诪讬讛, 讗讜 砖诇 讛讜专讚讜住 砖讛专住 讗转 讘谞讬谉 谞讞诪讬讛 讜讘谞讗讜 诪讞讚砖? 讗诪专 讗讘讬讬 讜讗讬转讬诪讗 [讜讬砖 讗讜诪专讬诐] 专讘 讞住讚讗: 讝讛 讘谞讬谉 讛讜专讚讜住 砖讘谞讛 讗转 讘讬转 讛诪拽讚砖 诇讗讞专讜谞讛 讜砖讬驻爪讜 讜驻讗专讜 诪讗讜讚.


讜砖讜讗诇讬诐: 讘诪讗讬 讘谞讬讛 [讘诪讛 讘谞讗讜]? 讗诪专 专讘讗: 讘讗讘谞讬 砖讬砖讗 (砖讬砖 讗驻讜专 谞讜讟讛 诇讬专讜拽) 讜诪专诪专讗 (砖讬砖 诇讘谉). 讗讬讻讗 讚讗诪专讬 [讬砖 讗讜诪专讬诐]: 砖讘谞讛 讗讜转讜 讘讗讘谞讬 砖讬砖讗 讻讜讞诇讗 (砖讬砖 讻讞讜诇) 讜诪专诪专讗 (砖讬砖 诇讘谉). 讜讛讬讜 讛讗讘谞讬诐 讛诇诇讜 拽讘讜注讜转 讘讜 讘讗讜驻谉 讝讛: 讗驻讬拽 砖驻讛 讜注讬讬诇 砖驻讛 讻讬 讛讬讻讬 讚诇拽讘诇 住讬讚讗 [讛讜爪讬讗 砖讜专讛 讜讛讻谞讬住 砖讜专讛 讘诪拽爪转 讻讚讬 砖讬讜讻诇 讛讘谞讬谉 诇拽讘诇 住讬讚]. 住讘专 诇诪砖注讬讬谉 讘讚讛讘讗 [讞砖讘 讗讞专 讻讱 诇讟讜讞, 诇讻住讜转 讗转 讛讗讘谞讬诐 讘爪讬驻讜讬 讝讛讘], 讗诪专讜 诇讬讛 专讘谞谉 [诇讜 讛讞讻诪讬诐]: 砖讘拽讬讛 [讛谞讞 讗讜转讜 讻讱] 讘诇讗 爪讬驻讜讬 讚讛讻讬 砖驻讬专 讟驻讬, 讚诪讬转讞讝讬 讻讗讚讜转讗 讚讬诪讗 [砖讻讱 讬驻讛 讬讜转专, 砖讛讜讗 谞专讗讛 讻讙诇讬 讛讬诐] 讘爪讘注讬诐 讛砖讜谞讬诐 讜讘讗讘谞讬诐 讛诪讜谞讞讜转 讻讙诇讬诐 注讜诇讬诐 讜讬讜专讚讬诐.


转谞讬讗 [砖谞讜讬讛 讘专讬讬转讗]; 专' 讬讛讜讚讛 讗讜诪专: 诪讬 砖诇讗 专讗讛 讚讬讜驻诇讜住讟讜谉 (讘讬转 讛讻谞住转 讛讙讚讜诇) 砖诇 讗诇讻住谞讚专讬讗 砖诇 诪爪专讬诐 诇讗 专讗讛 讘讻讘讜讚谉 砖诇 讬砖专讗诇. 讗诪专讜: 诪讘谞讛讜 讻诪讬谉 讘住讬诇拽讬 (讗专诪讜谉) 讙讚讜诇讛 讛讬转讛, 住讟讬讜 (砖讚专转 注诪讜讚讬诐) 诇驻谞讬诐 诪住讟讬讜 讛讬转讛, 驻注诪讬诐 砖讛讬讜 谞诪爪讗讬诐 讘讛 砖砖讬诐 专讘讜讗 注诇 砖砖讬诐 专讘讜讗 讗谞砖讬诐, 讻驻诇讬诐 讻讬讜爪讗讬 诪爪专讬诐. 讜讛讬讜 讘讛 砖讘注讬诐 讜讗讞转 拽转讚专讗讜转 (讻住讗讜转) 砖诇 讝讛讘 讻谞讙讚 砖讘注讬诐 讜讗讞讚 砖诇 住谞讛讚专讬 讙讚讜诇讛, 讻诇 讗讞转 讜讗讞转 诪拽转讚专讗讜转 讗诇讛 讗讬谞讛 驻讞讜转讛 诪注砖专讬诐 讜讗讞讚 专讘讜讗 讻讻专讬 讝讛讘. 讜讘讬诪讛 砖诇 注抓 讘讗诪爪注讬转讛, 讜讞讝谉 (砖诪砖) 讛讻谞住转 注讜诪讚 注诇讬讛 讜讛住讜讚专讬谉 讻注讬谉 讚讙诇讬诐 讘讬讚讜. 讜讻讬讜谉 砖讛讙讬注 砖诇讬讞 讛爪讬讘讜专 讘讘专讻讛 讘诪拽讜诐 砖爪专讬讱 诇注谞讜转 讗诪谉, 讛诇讛 讛砖诪砖 诪谞讬祝 讘住讜讚专 讜讻诇 讛注诐 注讜谞讬谉 讗诪谉, 砖诪专讜讘 讙讜讚诇讜 砖诇 讛诪拽讜诐 诇讗 讬讻诇讜 诇砖诪讜注 讗转 讛讘专讻讜转 诪驻讬 讛讞讝谉 讘砖注讛 砖谞讗诪专讜.


讜诇讗 讛讬讜 讘注诇讬 讛诪诇讗讻讛 诇诪讬谞讬讛诐 讬讜砖讘讬谉 诪注讜专讘讬谉, 讗诇讗 讝讛讘讬谉 (爪讜专驻讬 讝讛讘) 讘驻谞讬 注爪诪谉 讜讻住驻讬谉 (爪讜专驻讬 讛讻住祝) 讘驻谞讬 注爪诪谉 讜谞驻讞讬谉 讘驻谞讬 注爪诪谉 讜讟专住讬讬诐 (讞专砖讬 谞讞讜砖转) 讘驻谞讬 注爪诪谉 讜讙专讚讬讬诐 (讗讜专讙讬诐) 讘驻谞讬 注爪诪谉. 讜讻砖注谞讬 讝专 谞讻谞住 诇砖诐 讛讬讛 诪讻讬专 讘注诇讬 讗讜诪谞转讜 讜谞驻谞讛 诇砖诐. 讜诪砖诐 驻专谞住转讜 讜驻专谞住转 讗谞砖讬 讘讬转讜 砖讘谞讬 诪拽爪讜注讜 讛讬讜 讚讜讗讙讬诐 诇讜 砖讬诪爪讗 注讘讜讚讛 讘诪拽爪讜注 讝讛.


讜讻讬讜谉 砖住讜驻专 讘讙讚讜诇转诐, 诪住驻专讬诐, 讗诪专 讗讘讬讬: 讜讻讜诇讛讜 拽讟诇讬谞讛讜 [讜讗转 讻讜诇诐, 讻诇 讘讗讬 讘讬转 讛讻谞住转, 讛专讙] 讗诇讻住谞讚专讜住 诪讜拽讚谉. 讜砖讜讗诇讬诐: 诪讗讬 讟注诪讗 讗讬注谞砖讜 [诪讛 讟注诐 谞注谞砖讜] 砖谞讛专讙讜 讻讜诇诐? 诪砖讜诐 讚注讘专讬 讗讛讗讬 拽专讗 [砖注讘专讜 注诇 讻转讜讘 讝讛], 砖谞讗诪专 讘爪讬讜讜讬 诇讬讜爪讗讬 诪爪专讬诐: "诇讗 转讜住驻讜谉 诇砖讜讘 讘讚专讱 讛讝讛 注讜讚" (讚讘专讬诐 讬讝, 讟讝), 讜讗讬谞讛讜 讛讚讜专 讗转讜 [讜讛诐 讞讝专讜 讜讘讗讜] 讜讻讬讜谉 砖拽讘注讜 诪拽讜诐 诪讙讜专讬讛诐 讘诪爪专讬诐 谞注谞砖讜 注诇 讻讱.


讻讬 讗转讗 [讻讗砖专 讘讗] 讛诪诇讱 讗砖讻讞讬谞讛讜 讚讛讜讜 拽专讜 讘住讬驻专讗 [诪爪讗 讗讜转诐 砖讛讬讜 拽讜专讗讬诐 讘讗讜转讛 砖注讛 讘住驻专 讛转讜专讛] 讗转 讛讻转讜讘: "讬砖讗 讛' 注诇讬讱 讙讜讬 诪专讞讜拽 诪拽爪讛 讛讗专抓 讻讗砖专 讬讚讗讛 讛谞砖专 讙讜讬 讗砖专 诇讗 转砖诪注 诇砖讜谞讜" (讚讘专讬诐 讻讞, 诪讟). 讗诪专: 诪讻讚讬 讛讛讜讗 讙讘专讗 讘注讬 诇诪讬转讬 住驻讬谞转讗 [讛专讬 讗讜转讜 讗讚诐, 讗谞讬, 专爪讛 诇讘讗 讘住驻讬谞讛 讘注砖专讛 讬讜诪讬 [讬诪讬诐] 诪专讜诪讬 诇讻讗谉, 讚诇讬讛 讝讬拽讗 讜讗转讬 住驻讬谞转讗 讘讞诪砖讗 讬讜诪讬 [谞砖讗转讜 讛专讜讞 讜讘讗讛 讛住驻讬谞讛 讘讞诪讬砖讛 讬诪讬诐], 讗诐 讻谉 注诇讬 谞讗诪专 讛讻转讜讘 "讻讗砖专 讬讚讗讛 讛谞砖专" 讜诪谉 讛砖诪讬诐 诪住讬讬注讬诐 讘讬讚讬 鈥� 诪讬讚 谞驻诇 注诇讬讬讛讜 讜拽讟诇讬谞讛讜 [注诇讬讛诐 讜讛专讙诐].


讘 砖谞讬谞讜 讘诪砖谞讛 砖讘 诪讜爪讗讬 讬讜诐 讟讜讘 专讗砖讜谉 讛讬讜 讬讜专讚讬诐 讛讻讛谞讬诐 讜讛诇讜讬讬诐 诇注讝专转 谞砖讬诐 讜讛讬讜 注讜砖讬诐 砖诐 转讬拽讜谉 讙讚讜诇. 讜砖讜讗诇讬诐: 诪讗讬 [诪讛] 讛讬讛 转讬拽讜谉 讙讚讜诇 讝讛? 讗诪专 专' 讗诇注讝专: 讻讗讜转讛 砖砖谞讬谞讜: 讞诇拽讛 讛讬转讛 注讝专转 谞砖讬诐 讘专讗砖讜谞讛, 砖诇讗 讛讬讛 讚讘专 讘讜诇讟 诪讻转诇讬讛, 讜诪讗讜讞专 讬讜转专 拽讘注讜 讘讛诐 讝讬讝讬诐. 讜讘讻诇 砖谞讛 讛讬讜 讘讗讬诐 诇驻谞讬 砖诪讞转 讘讬转 讛砖讜讗讘讛 讜讛拽讬驻讜讛 讙讝讜讝讟专讗转 砖讛讬讜 诪谞讬讞讬诐 诇讜讞讜转 注抓 注诇 讙讘讬 讝讬讝讬诐 讗诇讜 砖诇 注抓 诪诇诪注诇讛, 讜讛转拽讬谞讜 砖讬讛讜 谞砖讬诐 讬讜砖讘讜转 诪诇诪注诇讛 讜讗谞砖讬诐 诪诇诪讟讛 诇爪谞讬注讜转.


转谞讜 专讘谞谉 [砖谞讜 讞讻诪讬诐] 讘转讜住驻转讗: 讘专讗砖讜谞讛 讛讬讜 注讜砖讬诐 砖转讛讬讬谞讛 讛谞砖讬诐 注讜诪讚讜转 讘注讝专转 谞砖讬诐 诪讘驻谞讬诐 住诪讜讱 讬讜转专 诇拽讜讚砖 讘诪注专讘 讜讗谞砖讬诐 注讜诪讚讬诐 诪讘讞讜抓, 讘专讞讘转 讛专 讛讘讬转 讜讘讞讬诇, 讜讛讬讜 讘讗讬诐 诇讬讚讬 拽诇讜转 专讗砖 讘讬谉 讛讗谞砖讬诐 讜讛谞砖讬诐, 砖讛讬讜 讛讗谞砖讬诐 爪专讬讻讬诐 诇讛讬讻谞住 拽专讜讘 讬讜转专 诇诪讝讘讞 讘砖注转 讛拽专讘转 讛拽专讘谞讜转 讜谞转注专讘讜 讘讬谉 讛谞砖讬诐, 诇讻讱 讛转拽讬谞讜 砖讬讛讜 谞砖讬诐 讬讜砖讘讜转 诪讘讞讜抓 讜讗谞砖讬诐 诪讘驻谞讬诐, 讜注讚讬讬谉 讛讬讜 讘讗讬谉 诇讬讚讬 拽诇讜转 专讗砖. 诇讻谉 讛转拽讬谞讜 砖讬讛讜 谞砖讬诐 讬讜砖讘讜转 诪诇诪注诇讛 讜讗谞砖讬诐 诪诇诪讟讛, 砖讬讛讬讜 谞驻专讚讬诐 诇讙诪专讬.


讜砖讜讗诇讬诐: 讛讬讻讬 注讘讬讚 讛讻讬 [讗讬讱 注砖讜 讻讱] 诇注砖讜转 砖讬谞讜讬讬诐 讘诪讘谞讛 讘讬转 讛诪拽讚砖? 讜讛讻转讬讘 [讜讛诇讗 谞讗诪专] 讘诪拽讚砖: "讛讻诇 讘讻转讘 诪讬讚 讛' 注诇讬 讛砖讻讬诇 讻诇 诪诇讗讻讜转 讛转讘谞讬转" (讚讘专讬 讛讬诪讬诐 讗' 讻讞, 讬讟), 诇讜诪专 砖讻诇 转讘谞讬转 讛诪拽讚砖 讘专讜讞 讛拽讜讚砖 谞讬转谞讛, 


讜讻讬爪讚 讛转讬专讜 诇注砖讜转 砖讬谞讜讬讬诐 讘转讘谞讬转 讝讜? 讗诪专 专讘: 拽专讗 讗砖讻讞讜 讜讚专讜砖 [讻转讜讘 诪爪讗讜 讜讚专砖讜 讗讜转讜] 讜注诇 驻讬讜 注砖讜.

